|  |  |
| --- | --- |
| Trosolwg | Mae’r safon hon yn ymdrin â nodi anghenion iechyd corfforol unigolyn a’i allu, neu allu ei ofalwr, i fynd i’r afael â’r anghenion hynny o fewn cyfyngiadau a risgiau anghenion iechyd meddwl yr unigolyn.  Mae’r safon hon yn berthnasol i unrhyw un sy’n gyfrifol am nodi anghenion iechyd corfforol unigolion sydd ag anghenion iechyd meddwl, ac am bennu dulliau gweithredu priodol i hybu eu hiechyd corfforol.  Bydd angen i ddefnyddwyr y safon hon sicrhau bod eu harfer yn adlewyrchu gwybodaeth a pholisïau cyfredol. |

|  |  |
| --- | --- |
| **Meini prawf perfformiad**  Mae'n rhaid i chi allu: | 1. cynnal a diweddaru eich gwybodaeth am iechyd a lles corfforol fel bo’r angen 2. annog a chynorthwyo unigolion a phobl arwyddocaol eraill i gyfrannu at nodi anghenion iechyd corfforol yr unigolyn 3. cael gwybodaeth gefndir angenrheidiol a phriodol ynghylch anghenion iechyd corfforol yr unigolyn 4. gweithio gydag unigolion a phobl arwyddocaol eraill i nodi anghenion iechyd corfforol yr unigolyn a’i ofynion penodol 5. sicrhau bod eich asesiad o anghenion iechyd corfforol yr unigolyn yn cynnig darlun cytbwys, gan roi ystyriaeth lawn a phriodol i:    1. anghenion iechyd meddwl yr unigolyn    2. ei allu i ymgymryd â’i ofal iechyd ei hun    3. gallu pobl arwyddocaol eraill i ateb anghenion gofal iechyd yr unigolyn    4. unrhyw risg i’r unigolyn, ei ofalwr, ei deulu, y gymuned neu ymarferwyr gofal 6. ceisio cyngor a chymorth gan ffynhonnell briodol pan fydd anghenion yr unigolyn a chymhlethdod yr achos y tu hwnt i’ch rôl a’ch gallu 7. defnyddio’r holl wybodaeth am anghenion iechyd corfforol ac anghenion iechyd meddwl yr unigolyn i lywio camau dilynol 8. esbonio gofynion yr asiantaeth a gofynion deddfwriaethol ynghylch rhannu gwybodaeth gyda phobl eraill 9. dod i gytundeb gyda’r unigolyn a phobl arwyddocaol eraill ynghylch pa wybodaeth y bydd angen ei rhannu, a chyda phwy 10. cynnal cofnodion cyflawn, cywir a darllenadwy o’ch asesiadau mewn fformat sy’n caniatáu i ymarferwyr eraill eu defnyddio’n hawdd 11. cyflwyno cofnodion asesiadau i’r rhai hynny sydd ag awdurdod i’w gweld yn unig, yn unol â gofynion sefydliadol, proffesiynol a chyfreithiol ynghylch cyfrinachedd gwybodaeth bersonol 12. cyfathrebu ag unigolion a phobl arwyddocaol eraill mewn ffordd sy’n pwysleisio natur a rôl ddwyffordd yr unigolyn fel partner cyfartal a gwybodus yn y broses 13. esbonio canlyniadau’r asesiad i unigolion mewn ffordd ac ar lefel a chyflymder priodol 14. cytuno ar y camau dilynol i’w cymryd gyda’r unigolyn, ar sail: 15. cydsyniad a dymuniadau’r unigolyn 16. y wybodaeth a gafwyd o’r asesiad o anghenion iechyd corfforol yr unigolyn 17. y cyfraniad a gafwyd gan wahanol rolau proffesiynol 18. gwerthusiad o lefel y risg sy’n perthyn i bob opsiwn 19. yr adnoddau sydd ar gael i fodloni anghenion iechyd corfforol yr unigolyn 20. blaenoriaethau’r gwasanaethau sy’n gysylltiedig 21. os oes angen, dod i gytundeb â’r unigolyn ynghylch yr angen i atgyfeirio i ymarferwr arall, a rhoi cymorth priodol i’r unigolyn fel ei fod yn deall a chydweithredu â’r penderfyniad 22. cydymffurfio â meini prawf atgyfeirio y cytunwyd arnynt a darparu’r holl wybodaeth angenrheidiol pan fydd gofyn atgyfeirio i ymarferwr arall 23. darparu cyngor ac arweiniad priodol pan gytunir bod yr unigolyn a/neu bobl arwyddocaol eraill yn gallu ymgymryd â gofal iechyd yr unigolyn 24. cytuno ar ddull gweithredu gyda’r unigolyn a phobl arwyddocaol eraill sy’n sicrhau cydbwysedd rhwng buddiannau’r unigolyn, unrhyw risgiau cynhenid a’r ddyletswydd gofal gyfreithiol 25. cynnal cofnodion cywir, darllenadwy a chyflawn o gytundebau a wnaed gydag unigolion a’r camau sydd i’w cymryd o ganlyniad iddynt 26. cyfathrebu ynghylch cytundebau a phenderfyniadau yn ymwneud â bodloni anghenion iechyd corfforol unigolion gyda phawb sydd ynghlwm wrth weithredu neu fonitro’r camau gofynnol, gan sicrhau cysondeb â pholisïau cyfreithiol a sefydliadol ynghylch cyfrinachedd |

|  |  |
| --- | --- |
| Gwybodaeth a dealltwriaeth  Mae angen i chi wybod a deall: | 1. deddfwriaeth sy’n berthnasol i unigolion a deddfwriaeth sy’n ymwneud yn benodol ag iechyd meddwl, a sut y dylai hyn lywio ac arwain yr asesiad o angen (fel y Ddeddf Iechyd Meddwl, y Ddeddf Plant ac ati) 2. egwyddorion asesiad a arweinir gan anghenion a chynllunio sy’n canolbwyntio ar yr unigolyn 3. sut y gall anghenion iechyd meddwl a chorfforol unigolyn fod yn gysylltiedig ac effeithio ar ei gilydd a pham mae’n bwysig bod yn ymwybodol o hyn (e.e. gallai haint ar y frest mewn person hŷn gyflwyno’i hun fel pryder acíwt) 4. sut gall prosesau heneiddio arferol ddylanwadu ar iechyd corfforol a’r effaith y gall hyn ei chael ar anghenion iechyd meddwl 5. pwysigrwydd cydnabod eich gwerthoedd a’ch rhagdybiaethau eich hun wrth gynnal asesiad, a strategaethau ar gyfer ymdrin â’r rhain 6. pam y dylid gwrando ar farn yr unigolyn ynghylch ei anghenion ei hun a rhoi ystyriaeth briodol i ddewisiadau unigol 7. eich statws cyfreithiol a sefydliadol a’ch pwerau a chyfrifoldebau o ran gwneud penderfyniadau a chadw adnoddau 8. sut mae’r fframwaith deddfwriaethol yn effeithio ar bolisi’r asiantaeth, y strategaethau asesu a ddefnyddir a’r wybodaeth a gesglir 9. y ddeddf diogelu data a’i goblygiadau ar gyfer cofnodi a storio gwybodaeth 10. pwysigrwydd adnabod a gwerthfawrogi gwahaniaeth ac amrywiaeth 11. pam mae’n bwysig cofnodi sefyllfaoedd lle nad yw’r opsiynau dewisol yn bosibl oherwydd polisi’r asiantaeth neu gyfyngiadau ar adnoddau 12. y polisi a’r gweithdrefnau i’w dilyn mewn sefyllfaoedd lle na ellir cael caniatâd gwybodus 13. y wybodaeth gefndir sy’n angenrheidiol er mwyn gallu cynnal yr asesiad yn effeithiol 14. sut i integreiddio a chyfuno’r holl wybodaeth am anghenion iechyd meddwl a chorfforol unigolyn fel y gellir eu hystyried yn eu cyfanrwydd, a beth i’w wneud â darnau o wybodaeth sy’n anghyson â’r gweddill 15. sut i benderfynu ar y camau dilynol a allai fod yn angenrheidiol yn ddibynnol ar ganlyniadau’r asesiad o anghenion iechyd corfforol unigolion 16. sut i strwythuro cofnodion asesu fel eu bod yn cynnwys yr holl wybodaeth angenrheidiol ac yn addas i bobl eraill eu defnyddio 17. pwy sydd â’r hawl i gael at wybodaeth a gedwir mewn cofnodion 18. y risgiau a allai fod yn gysylltiedig â dulliau gweithredu amrywiol ar gyfer yr unigolyn a sut i asesu’r risgiau hyn yn realistig 19. sut i gydbwyso risgiau, asesu anghenion unigolion, yr adnoddau sydd ar gael a blaenoriaethau’r gwasanaeth 20. diben cytuno ag unigolion a oes angen atgyfeirio i ymarferwr arall a sut i roi gwybodaeth berthnasol a digonol iddynt fel y gallant roi caniatâd gwybodus 21. diben cofnodi cytundebau a wnaed gydag unigolion a sut i wneud hyn yn effeithiol 22. dulliau o gyflwyno gwybodaeth asesu i bobl eraill, gan gydbwyso’r ddyletswydd cyfrinachedd, unrhyw gytundebau a wnaed gyda’r unigolyn, risgiau a’r ddyletswydd gofal 23. yr adnoddau sydd ar gael i fodloni anghenion yr unigolyn o fewn eich gwasanaeth eich hun a gwasanaethau eraill, gan gynnwys darpariaeth benodol i bobl hŷn 24. blaenoriaethau’r gwasanaethau ar gyfer gwahanol grwpiau a sut mae’r rhain yn effeithio ar y gwasanaethau y gallwch eu darparu neu atgyfeirio iddynt 25. sut i bennu a ddylid bodloni anghenion yr unigolyn hyd yn oed os yw lefel adnoddau’r gwasanaeth yn gwneud hyn yn anodd, a beth i’w wneud yn y sefyllfaoedd hyn 26. y trefniadau y gallai fod angen eu rhoi ar waith ar gyfer asesiadau neu ymyriadau pellach, a gallu’r gwasanaeth i ddarparu’r rhain 27. rolau, strwythurau a swyddogaethau’r gwahanol asiantaethau y gellir atgyfeirio iddynt 28. sut i bennu a yw atgyfeiriad yn briodol i’r gwasanaethau a ddarperir gan yr asiantaeth dan sylw 29. hawliau ymarferwyr i wrthod atgyfeiriadau a’r rhesymau posibl dros wneud hynny (e.e. gofynion cytundebol, gallai’r asesiad beri risg i’r unigolyn neu efallai nad yw o fudd iddo, adnoddau annigonol) 30. ansawdd, swm a’r math o wybodaeth y mae angen ei darparu wrth atgyfeirio ac unrhyw wahaniaethau sy’n codi o ganlyniad i’r systemau gwybodaeth a ddefnyddir gan asiantaeth 31. sut y gallai natur y berthynas rhwng y bobl arwyddocaol eraill a’r unigolyn newid i ba raddau yr ydych yn gofyn iddynt fod yn gysylltiedig, neu’n newid i ba raddau y byddai’r unigolyn yn dymuno’u bod yn gysylltiedig 32. sut i ddehongli arwyddion gan yr unigolyn ynghylch ei ddymuniadau, er efallai na fydd yn mynegi’r rhain yn eglur 33. sut i annog unigolion a phobl arwyddocaol eraill i asesu eu hanghenion eu hunain a’r rhesymau dros wneud hyn 34. dulliau o esbonio canlyniadau’r asesiad yn glir i unigolion a phobl arwyddocaol eraill 35. gwahanol ofnau a phryderon unigolion a phobl arwyddocaol eraill ynghylch yr asesiad a’i ganlyniadau a sut i adnabod a pharchu’r rhain ar yr un pryd â bod yn agored ac yn onest gyda’r bobl dan sylw 36. sut i annog pobl arwyddocaol eraill i gefnogi’r unigolyn 37. sut i ddehongli’r wybodaeth a roddir gan unigolion a phobl arwyddocaol eraill a bwydo hyn i’r broses asesu |

**Gwybodaeth Ychwanegol**

|  |  |
| --- | --- |
| Cysylltiadau â NOS eraill | Mae’r Safon Alwedigaethol Genedlaethol hon hefyd yn ymddangos fel HSC364 yn Safonau Galwedigaethol Cenedlaethol Iechyd a Gofal Cymdeithasol (2004) |
| Cysylltiadau Allanol | Mae’r safon hon yn gysylltiedig â’r dimensiwn canlynol yn Fframwaith Sgiliau a Gwybodaeth y GIG (Hydref 2004):  Dimensiwn: HWB2 Asesu a Chynllunio Gofal i Fodloni Anghenion Iechyd a Lles |

|  |  |
| --- | --- |
| **Datblygwyd gan** | Sgiliau Iechyd |
| **Rhif fersiwn** | 1 |
| Dyddiad y'i cymeradwywyd | Mehefin 2010 |
| Dyddiad adolygu dangosol | Mehefin 2012 |
| Dilysrwydd | Cyfredol |
| Statws | Gwreiddiol |
| Sefydliad gwreiddiol | Sgiliau Iechyd |
| URN gwreiddiol | MH18 |
| Galwedigaethau perthnasol | Nyrsio a Phynciau a Galwedigaethau sy’n gysylltiedig â Meddygaeth; Gwasanaethau Gofal Iechyd a Phersonol Cysylltiedig |
| Cyfres | Iechyd Meddwl |
| Geiriau allweddol | Iechyd Meddwl, Rhaglenni Gofal, Allgymorth, Defnyddiwr Gwasanaeth, Rheoli Trais, Eiriolaeth |